1341 წლის 30 ივლისს მიხეილ დიდი კომნენოსი, იოანე II დიდი კომნენოსის მეორე შვილი, ბიზანტიის იმპერატორ იოანე VI კანტაკუზენის მხარდაჭერით, სხილაროსების კაპიტან-გენერალთან ნიკეტას სხოლარესის დაჯგუფებით და გრიგორი მეიზომატითან ერთად, ბიზანტიის სამხედრო გემებით, კონსტანტინოპილიდან ტრაპიზონის იმპერიაში ჩამოვიდა. მიზანი ყოფილი იმპერატორის, ირინას ცოლად მოეყვანა და მისი მეშვეობით იმპერიის ტახტის ხელში ჩაეგდება იყო. თავდაპირველად ტრაპიზონელმა წარჩინებულებმა და მეტროპოლიტმა აკაკიომ საზეიმოდ მიიღეს ის ახალ იმპერატორად. მიხეილმა ასევე ფიცი მიიღო არისტოკრატიისა და იმპერიის ზოგიერთი მოხელისგან და ისინი უკვე ემზადებოდნენ მიხეილის საიმპერიო სასახლეში კორონაციისთვის. გამთენიისას კი ყვეალფერი რადიკალურად შეიცვალა, ხალხი მთელი ღამის განმავლობაში ემზადებოდა კონსტანტინოპოლიდან ახლად მოსული ახალი ავანტიურისტების სურვილის აღსაკვეთავად. მათ შეძლეს მიხეილის შეპყრობა და მისი უნიეს ციხესიმაგრეში გაგზავნა. ლაზებმა რამდენიმე მცდელობის შემდეგ შეძლეს ბიზანტიური გემების შეპყრობა და სამი დღის შემდეგ ირინა ფრანკების ფლოტით კონსტანტინოპოლში გაგზავნეს. ლაზი არისტოკრატია უკვე ერთადერთ ძალას წარმოადგენდნენ მთელს იმპერიაში და იმპერატორი ანას მეშვეობით ისინი უკვე იმპერიის მართველობაშიც იღებდნენ მონაწილეობას.